《北新桥借孙氏宅内有井甘寒又有柳阴度夏为宜》
宋代·程公许

幸有安居暂寄包，拙如鸠不费营巢。
日长有井供茶课，客至移床荫树梢。
无事莫将吟思搅，尽间且把旧书抄。
心知守道惟玄默，不用援毫赋解嘲。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。